Pta-mans in huis aangeval | Maroela Media
Die polisie ondersoek 'n saak van poging tot moord nadat twee mans die afgelope naweek in 'n huis in Centurion aangeval is.
Ineke van Huyssteen, woordvoerdoer van ER24, het gesê paramedici was Saterdag omstreeks 22:30 op die toneel by 'n huis in Eldoraigne.
"By ons aankoms het ons 'n man aangetref waar hy op 'n rusbank gesit het. Hy het skietwonde aan sy been en arm opgedoen," het sy gesê.
Nog 'n man is vir matige beserings op die toneel behandel. Hy is vermoedelik met 'n voorwerp oor die kop geslaan. Die mans is na 'n nabygeleë hospitaal geneem vir mediese behandeling.
Die mans is deur 'n onbekende aantal verdagtes aangeval.
Konst. Simon Chokoe, polisiewoordvoerder, het Maandag aan Maroela Media gesê die motief vir die aanval is onbekend en word ondersoek. Hy wou nie meer oor die voorval uitbrei nie. Dit is nie duidelik of iets tydens die voorval geroof is nie.
Die slagoffers se ouderdomme kon ook nie bevestig word nie.
Centurion Eldoraigne misdaad Pretoria
"onbekende hoeveelheid aanvallers" dit beteken gewoonlik n bende van 4+. Lafaards.
In hierdie ou reenboog landjie van ons moet jy heeltyd agter jou skouer kyk of jy sterf moontlik. In plaas van "freedom for all" het dit in "the hunger games"verander. Jy kan nie kinders in hierdie land he nie
Hierdie moet lees 3 egpare is aangeval en twee van hulle se mans is ernstig beseer. My beste vriend, wat my strooijonker by my troue was, is vir die tweede keer in sy 38 jarige lewe deur n lafhartige oppertunis met n ongelisensieerde (vermoedelik) vuurwapen beroof (hierdie keer gepoog), hulle het hom met n stomp voorwerp agteroor die kop geslaan in n poging om hom te vermoor toe hy sy vrou en 4 jarige dogter wou beskerm. Die ander vriend het een van die aanvallers aan sy nek beetgekry en hulle het hom in die been en in die arm… Lees meer »